“คนกรุง” หายใจโล่ง ค่าฝุ่น PM 2.5 เช้านี้กลับสู่เกณฑ์มาตรฐานทุกพื้นที่!
เช้านี้ คนกรุงเทพและปริมณฑล หายใจโล่ง หลังค่าฝุ่น PM 2.5 กลับสู่เกณฑ์มาตรฐานทุกพื้นที่! ทำกิจกรรมได้ตามปกติ
เช้านี้ คนกรุงเทพและปริมณฑล หายใจโล่ง หลังค่าฝุ่น PM 2.5 กลับสู่เกณฑ์มาตรฐานทุกพื้นที่! ทำกิจกรรมได้ตามปกติ
6 ก.พ. 2563

กรมควบคุมมลพิษ (คพ.) รายงานผลการติดตามตรวจสอบคุณภาพอากาศในพื้นที่กรุงเทพมหานคร (กทม.) และปริมณฑล ประจำวันที่ 6 กุมภาพันธ์ 2563 เมื่อเวลา 07.00 น.ที่ผ่านมา จำนวน 56 สถานี ตรวจวัดค่าได้ 19-46 ไมโครกรัม/ลูกบาศก์เมตร (มคก./ลบ.ม.) (ค่ามาตรฐานไม่เกิน 50 มคก./ลบ.ม)
โดยปริมาณฝุ่นละออง PM 2.5 ในภาพรวมมีแนวโน้มลดลงทุกพื้นที่จากเมื่อวาน (5 ก.พ.) และอยู่ในเกณฑ์มาตรฐานทุกพื้นที่ คุณภาพอากาศอยู่ในเกณฑ์ดีมาก 13 สถานี อยู่ในเกณฑ์ดี 36 สถานี และ ปานกลาง 7 สถานี เนื่องจากสภาพอุตุนิยมวิทยาเมื่อคืนที่ผ่านมามีลมในหลายพื้นที่ ความเร็วสูงสุด 13 กม./ชม. ทำให้ฝุ่นละอองกระจายตัวได้และไม่สะสม
ทั้งนี้ ประชาชนสามารถทำกิจกรรมได้ตามปกติ และติดตามสถานการณ์ฝุ่นละอองอย่างใกล้ชิด
